钦定古今图书集成/明伦汇编/闺媛典/第072卷 > 李大元妻龙氏
## 钦定古今图书集成/明伦汇编/闺媛典/第072卷 > 李大元妻龙氏

按《长兴县志》：“龙氏，李大元妻。十六归大元。不数月，大
元省父南安幕客死，龙闻讣欲殉，家人佯慰之曰：‘误
尔，郎固无恙’。”未几，舅氏书至，乃设位哭如礼。父博士
老而无子，龙故为好语安之，俯仰内外，必不可。一日，
生仰天叹曰：“呜呼！生之不辰，安知夜台非白日乎？”遣
侍女归宁，与妯娌款洽竟日，夜半纫衣裳经死。诘旦，
有数行在，几，别父母及嗣侄书也。泪痕渍纸，读者呜
咽不能竟。万历二十年旌表。